Artrita reumatoidă este o boală autoimună, inflamatorie, care afectează articulațiile. Cauzele bolii nu sunt cunoscute.În unele cazuri există predispoziție genetică. Inflamația din artrita reumatoidă duce la durerea și umflarea articulațiilor, în mod particular a articulațiilor mici ale mâinilor, cu dificultate consecutivă la mobilizarea lor. Boala poate afecta și alte organe, cum ar fi ochii, plămânul, inima, pielea.